**Što se dogodilo nakon kraja svijeta**

Glasna tišina. Smrt bez boli. Sablast nad zlima. Svijest bez života. Izbezumljeni umovi. Jauci daleko, daleko…nestvarni.

Tako je bilo posljednjeg dana vremena. Kad su vrijeme i prostor stali, ostala je samo svijest. Ni ugode ni bola, ni mržnje ni ljubavi, ni sjete ni zaborava. Samo čistoća, nekima nirvana, ostalima ispraznost, ništavilo. I sve je počelo ispočetka, no bez kobne slobode. Svjetlost koja nije bila od Sunca obasjavala je ispunjenu ispraznost. Tama koja nije bila od ništavila utjerivala je sigurnost. Vjera nije postojala, jer nije trebalo vjerovati. Ništa nije bilo skriveno, sve dostupno, jer ništa nije ni trebalo. Tada je stupila ljubav, dobrota, blagodat, a sve zlo bi bačeno u prostor i vrijeme. Sve je bilo kompleksno u jednostavnosti, beskonačno, jer nije bilo vremena. I sve je bilo tu, jer nije bilo prostora.

Mi koji živimo u prostoru i vremenu, ne vidimo takvu ljepotu, niti je želimo iskusiti, jer je prisutan strah. Vezani za trulu zemlju, slobodni smo da griješimo. Nemoguće nam je spoznati najvišu ljepotu, nama neshvatljivu, jer ne postoji, a opet je tu.

Leon Andrec, 1.g1